**NOGOMET**

**Pozdrav draga djeco! ☺**

**I prije ovoga svega, jedan od Vaših najdražih športova bio je nogomet, pogotovo dječacima, a i većini djevojčica.**

**Zato Vam šaljem povijest nastanka nogometa i tijek kako se razvija nogomet kroz povijest, kao i pravila igre nogometa.**

**Ostanite zdravi i veseli! ☺**

Igre temeljene na napucavanju lopte, igrane su u mnogim zemljama kroz povijest. Najstarija takva igra, o kojoj postoje važeći dokumenti je igra po imenu “cu-ki” u Kini, za vrijeme dinastije Čin. Igra se širi i na Japan pod imenom “Kemari”. Nešto kasnije se slične igre igraju i na tlu Europe.

 Povijest današnjeg nogometa ima korijene iz 19. stoljeća u Engleskim javnim školama. Učenici koji su igrali neke igre sa loptom, stvorili su prve amaterske nogometne klubove sa sjedištem u svakoj školi. Svaka škola je imala svoja pravila, pa ih je bilo nužno ujednačiti da ne bi dolazilo do nesporazuma. Iz tog proizilazi stvaranje nogometnog saveza 1863. god. Prva pravila postavljena su iste godine, a sa manjim promjenama održala su se i do dan danas.

 U Parizu 1904. god. osnovana je međunarodna nogometna federacija –FIFA kao najviše nogometno tijelo. FIFA organizira svjetsko nogometno prvenstvo, najprestižnije nogometno natjecanje, a možda i najpopularnije natjecanje uopće. Postoji 6 regionalnih konferencija koji su u savezu sa FIFA-om. U Europi je to UEFA (Europska nogometna federacija). UEFA organizira Europsko prvenstvo reprezentativnih selekcija, a od klupskih natjecanja najznačajnija su Liga prvaka i kup UEFA.

 Nogomet igraju dvije momčadi od po 11 igrača (min. 7**)** koji se trude ubaciti loptu u protivnički gol. Seniori mogu koristiti 3 zamjene. Primarno pravilo je da ni jedan igrač osim vratara ne smije namjerno dotaknuti loptu rukom (izuzev izvođenja auta). Osim vratara u modernom nogometu postoje još 3 taktičke pozicije igrača: braniči, vezni igrači i napadači**.**

 Dužina terena za međunarodne utakmice iznosi od 90 do 110 m,a širina 65 do 75 m. Unutrašnje dimenzije vrata iznose 7,32 x 2,44 m. Osnovne crte kojima je nogometni teren obilježen su: out linije, gol linije, linija sredine terena, središnji krug, linija kaznenog prostora, luk kaznenog prostora, linija vratarevog prostora (peterac), točka jedanaesterca. Promjer središnjeg kruga iznosi 9,15 m i to je ujedno i minimalno rastojanje od lopte i živog zida kod izvođenja slobodnog udarca. Širina linija na terenu je 10 do 12 cm, to je ujedno i širina stativa na golu. Linija peterca je udaljena 5,5 m od gol linije, a linija šesneasterca 16,5 m**.** Lopta za nogomet je okrugla, od kože ili nekog drugog pogodnog materijala**.**

 Opseg lopte iznosi 68 – 70 cm, težina 410 – 450 g**,** a pritisak u lopti 600 – 1100 g/cm2. Svaka utakmica traje 90 min (2 x 45), odmor na poluvremenu 15 min. U slučaju neodlučenog ishoda igraju se 2 produžetka po 15 min. Po pravilima su dva osnovna dijela igre (lopta u igri i lopta van igre). Kada lopta nije u igri vrača se na jedan od sljedećih načina: početni udarac, out, gol-out, korner, indirekt, slobodni udarac, jedenaesterac i sudačko podbacivanje. Karakteristika u pravilima nogometne igre je zaleđe**.** To je situacija u kojoj je igrač napada, u trenutku dodavanja, bliži protivničkoj gol liniji od igrača odbrane (zaleđe signaliziraju pomočni- linijski suci).

 Utakmicu sudi glavni sudac, koji ima ovlasti da provodi pravila tijekom utakmice. Pomažu mu 2 pomoćna (linijska) suca. Četvrti sudac je zadužen za izmjene i nadoknadu vremena. U slučaju da glavni sudac ne može zavrsiti utakmicu, njegove obaveze preuzima četvrti sudac. Tu su i dva suca iza gola, koji prate gol liniju i događanja ispred samog gola.

 **mr. sc. Marijo Ostojić**